П Р О Т О К О Л   №  3
от заседание на комисия “Бюджет и финанси”,
проведено на 27 януари 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
							Елка Атанасова
Каролина Неделчева
Камен Иванов
Румен Георгиев

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Финанси и бюджет” и Елисавета Илиева – н-к отдел „Счетоводство и методология”, той и главен счетоводител.

1. ОТНОСНО: Определяне на показатели и условия за изпълнение на бюджета на съдебната власт за 2016 г. във връзка с ПМС № 380 от 29.12.2015 г. за изпълнението на държавния бюджет на Република България за 2016 г.
Включена в обявения дневен ред за заседанието на ВСС на 28.01.2016 г.
Комисия „Бюджет и финанси”
Р Е Ш И :

Предлага на ВСС да приеме следното решение:
1. Средствата за СБКО се определят в размер на 3 на сто от плановите разходи за заплати, като се разходват и отчитат по реда на чл. 44 от ПМС № 380/29.12.2015 г. в рамките на утвърдените бюджети за 2016 г.
2. Органите на съдебната власт могат да извършват разходи за пътуване само по реда на чл. 43, ал. 1, т. 1 от ПМС № 380/29.12.2015 г. в рамките на утвърдените им бюджети за 2016 г. Разходите за пътуване по реда на чл. 43, ал. 1, т. 2 не следва да бъдат извършвани.
3. Определя лимит на разходите за представителни цели за 2016 г., съгласно чл. 42, т. 1 от ПМС № 380/29.12.2015 г., както следва:
3.1. За ВСС - .....
3.2. За ВКС, ВАС, Прокуратура на Република България, Национална следствена служба, Инспекторат към ВСС и Националния институт на правосъдието - по решение на съответния ръководител или на съответния колективен орган на управление.
3.3. За апелативните, административните, военните и окръжните съдилища, апелативен специализиран наказателен съд и специализиран наказателен съд - .....
3.4. Съдилища с численост над 50 щ.бр. - .....
3.5. Съдилища в областните градове - .....
3.6. За останалите районни съдилища - .....
3.7. Средствата по т. 3.1. до т. 3.6. са в рамките на утвърдените бюджети за 2016 г.
3.8. Главният прокурор на Република България определя лимитите на прокуратурите.
4. Изплащането на сумите за облекло на членовете на ВСС, Инспектората към ВСС, магистратите и съдебните служители да се извършва в рамките на утвърдения бюджет на съответния орган на съдебната власт за 2016 г., в съответствие с приетите от ВСС Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.
4.1. Изплащането на сумите за облекло за 2016 г. се извършва в размер на две средномесечни заплати на заетите лица в бюджетната сфера по отчетни данни на НСИ за IV-то тримесечие на 2015 г.
4.2. Сумите за облекло за 2016 г. не се обвързват със срок за износване на облеклото от предходната година.
5. Органите на съдебната власт следва да предприемат необходимите мерки и действия за преминаване към отчитане на начисляването на амортизации на нефинансовите дълготрайни активи, съгласно чл. 67 от ПМС № 380/29.12.2015 г. съобразно Указания на министъра на финансите.

2. ОТНОСНО: Утвърждаване на бюджета на съдебната власт за 2016 г. и бюджетите на органите на съдебната власт за 2016 г.
Включена в обявения дневен ред за заседанието на ВСС на 28.01.2016 г.
Комисия „Бюджет и финанси”
Р Е Ш И :

Предлага на ВСС да приеме следното решение:
На основание чл. 2, ал. 7 от Закона за държавния бюджет на Република България за 2016 г.
1. УТВЪРЖДАВА бюджета на съдебната власт за 2016 г. по приходите на сума ...., по разходите на сума ..... и бюджетни взаимоотношения (трансфери) на сума .....
2. УТВЪРЖДАВА бюджетите на органите на съдебната власт за 2016 г., съгласно приложения № 1, 4 и 5, които са неразделна част от решението.
Същите да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за 2016 г.

3. ОТНОСНО: Указания за изпълнението на бюджета на съдебната власт за 2016 г.
Включена в обявения дневен ред за заседанието на ВСС на 28.01.2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2016 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

4. ОТНОСНО: Проект на решение за утвърждаване на Въпросник за състоянието на системите за финансово управление и контрол за 2015 г. в органите на съдебната власт.
Включена в обявения дневен ред за заседанието на ВСС на 28.01.2016 г.
Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА Въпросника за състоянието на системите за финансово управление и контрол за 2015 г. в органите на съдебната власт.
2. Въпросникът да се изпрати на служебните страници до органите на съдебната власт за попълване и представяне в срок до 29.02.2016 г. на комисия „Бюджет и финанси”.
3. Възлага на Главния секретар на ВСС да организира попълването и представянето на Въпросника за ВСС и неговата администрация в определения срок.

5. ОТНОСНО: Проект на Списък на планираните обществени поръчки за 2016 г. на ВСС.
Включена в обявения дневен ред за заседанието на ВСС на 28.01.2016 г.
Комисия „Бюджет и финанси”
Р Е Ш И :

Предлага на ВСС да приеме следното решение:
1. ПРИЕМА Списък на планираните обществени поръчки за 2016 г. на Висшия съдебен съвет.
2. Одобреният списък да се предостави на всички ръководители на звена и отговорни служители, които ще бъдат ангажирани с подготовката и провеждането на процедурите.

Корекции на бюджета на органите на съдебната власт.

6. ОТНОСНО: Писмо от Националния институт на правосъдието с изх. № 05-00-314/22.01.2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да бъде изразходвана сума в размер на ....., която се явява като салдо по сметка 4682, офис 155 в счетоводната програма на Националния институт на правосъдието по проект „Повишаване на капацитета на съдебната система и обучение по Европейската конвенция за защита на правата на човека и основните свободи в Националния институт на правосъдието”, договор за безвъзмездна финансова помощ № 93-00-42/20.02.2013 г. НФМ 2009-2014, сключен с Министерство на правосъдието в качеството им на Програмен оператор.
Средствата да бъдат осигурени от преходния остатък по бюджета на съдебната власт за 2016 г.

Разни.

8. ОТНОСНО: Определяне на разпоредител по бюджета на съдебната власт.

Комисия „Бюджет и финанси”
Р Е Ш И :

Предлага на ВСС да приеме следното решение:
ОПРЕДЕЛЯ Камен Иванов – член на ВСС за разпоредител по бюджета на съдебната власт, с право на първи подпис.

9. ОТНОСНО: Използване на електронна услуга за получаване на справки за събраните и преведени суми от принудително събиране.

Комисия „Бюджет и финанси”
Р Е Ш И :

1. ОПРЕДЕЛЯ Надя Маринова Горгорова – старши експерт – икономист и Антонина Антонова Стоянова – старши експерт – касиер за лица за контакт с Националната агенция по приходите относно получаване с квалифициран електронен подпис на данни относно събраните и преведени суми от принудително изпълнение.
2. ОДОБРЯВА проект на писмо до Националната агенция по приходите относно използването на електронна услуга за получаване на справки за събраните и преведени суми от принудително събиране.

10. ОТНОСНО: Предложение от главния секретар на Прокуратурата на Република България за откриване на отделна сметка, по която да постъпват приходите и други постъпления в полза на бюджета от операции с картови плащания по чл. 4, ал. 1 от Закона за ограничаване на плащанията в „.....” ЕАД, считано от 01.03.2016 г.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ Прокуратурата на Република България – главен прокурор да открие и ползва отделна сметка, по която да постъпват приходите и други постъпления в полза на бюджета от операции с картови плащания по чл. 4, ал. 1 от Закона за ограничаване на плащанията в „.....” ЕАД, считано от 01.03.2016 г.
2. ДАВА СЪГЛАСИЕ Прокуратурата на Република България – главен прокурор да премине към обслужване по чл. 4, ал. 1 от Закона за ограничаване на плащанията в брой с 2 /два/ броя ПОС терминални устройства.
3. ВЪЗЛАГА на Елисавета Илиева – Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за искането на Прокуратурата на Република България за разкриване на отделна сметка, по която да постъпват приходите и други постъпления в полза на бюджета от операции с картови плащания по чл. 4, ал. 1 от ЗОПБ в „....” ЕАД, считано от 01.03.2016 г.

11. ОТНОСНО: Предложение от административния ръководител на Районен съд гр. Брезник за преминаване към обслужване по чл. 4, ал. 1 от Закона за ограничаване на плащанията в брой.
Доклад от Елисавета Илиева - Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Брезник да премине към обслужване по чл. 4, ал. 1 от Закона за ограничаване на плащанията в брой  с 2 /два/ броя ПОС терминални устройства за обслужване на транзитната сметка и набирателната сметка.
2. УКАЗВА на упълномощените лица да уведомят обслужващата банка на Районен съд гр. Брезник, във връзка с искането им за монтиране на два броя ПОС терминални устройства, при спазване изискванията на т. 24 от ДДС № 02/08.03.2012 г.

12. ОТНОСНО: Писмо вх. № 11-07-091/20.01.2016 г. от председателя на Районен съд гр. Панагюрище относно поемане на функциите на главен счетоводител от командирован служител.

Комисия „Бюджет и финанси”
Р Е Ш И :

Поставеният въпрос е от компетентност на административния ръководител на Районен съд гр. Панагюрище.

13. ОТНОСНО: Предложение от председателя на Районен съд гр. Генерал Тошево за определяне на възнаграждение до размера на възнаграждението на съдия в Окръжен съд на съдия по вписванията.

Комисия „Бюджет и финанси”
Р Е Ш И :

Приема за сведение предложението от председателя на Районен съд гр. Генерал Тошево за определяне на възнаграждение до размера на възнаграждението на съдия в Окръжен съд на съдия по вписванията.

14. ОТНОСНО: Предложение от .... – съдия в Районен съд гр. Нови пазар относно заплащането на транспортни разходи на магистрати и отмяна на решение на ВСС по т. 2, изр. 2-ро от т. 38.2.2, изр. 2-ро от протокол № 5/04.02.2010 г.

Комисия „Бюджет и финанси”
Р Е Ш И :

1. Да се изиска информация от органите на съдебната власт за месечния размер на разходите в полза на магистрати и съдебни служители необходими за пътуването им от местоживеенето до местоработата, когато се намират в различни населени места.
2. ОТЛАГА вземането на решение, след анализ на изпълнението на бюджета на съдебната власт за първо тримесечие на 2016 г.

15. ОТНОСНО: Доклад от Галина Карагьозова - член на ВСС и ръководител проект относно изпълнение на дейностите, както и отчет за усвояване на средствата по проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 за четвърто тримесечие на 2015 г. (01 октомври - 31 декември 2015 г.).

Комисия „Бюджет и финанси”
Р Е Ш И :

Приема за сведение доклада от Галина Карагьозова - член на ВСС и ръководител проект относно изпълнение на дейностите, както и отчет за усвояване на средствата по проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 за четвърто тримесечие на 2015 г. (01 октомври - 31 декември 2015 г.).

16. ОТНОСНО: Писмо от председателя на Специализиран наказателен съд с приложен протокол от 08.01.2016 г. на комисия извършила годишна инвентаризация на активите и пасивите на съда.

Комисия „Бюджет и финанси”
Р Е Ш И :

ПРЕПРАЩА писмото от председателя на Специализиран наказателен съд на Министерство на правосъдието, по компетентност.

17. ОТНОСНО: Писмо от председателя на Районен съд гр. Пловдив относно предприети действия по събиране на съдебните вземания.

Комисия „Бюджет и финанси”
Р Е Ш И :

1. Приема за сведение писмото от председателя на Районен съд гр. Пловдив относно предприети действия по събиране на съдебните вземания.
2. Препраща писмото от председателя на Районен съд гр. Пловдив на Комисия по правни въпроси, за становище.

18. ОТНОСНО: Писмо вх. № 94-00-042/21.01.2016 г. от Министерство на правосъдието с приложени 2 бр. идентични жалби (жалба-искане) от сем. ....... от гр. Враца.

Комисия „Бюджет и финанси”
Р Е Ш И :

Приема за сведение писмо вх. № 94-00-042/21.01.2016 г. от Министерство на правосъдието с приложени 2 бр. идентични жалби (жалба-искане) от сем. ...... от гр. Враца.

.
19. ОТНОСНО: Писмо вх. № 11-11-005/22.01.2016 г. от Върховен касационен съд до Министерство на правосъдието с молба за предоставяне на цялата техническа документация на водоохлаждащ въздушноохлаждаем агрегат (чилър), находящ се във вътрешния двор на Съдебна палата – гр. София, бул. „Витоша” № 2, както и 35 бр. вентилаторни конвектори и 4 бр. сплит системи във връзка с тяхното стопанисване, с копие до Висшия съдебен съвет.
Комисия „Бюджет и финанси”
Р Е Ш И :

Приема за сведение писмо вх. № 11-11-005/22.01.2016 г. от Върховен касационен съд до Министерство на правосъдието с молба за предоставяне на цялата техническа документация на водоохлаждащ въздушноохлаждаем агрегат (чилър), находящ се във вътрешния двор на Съдебна палата – гр. София, бул. „Витоша” № 2, както и 35 бр. вентилаторни конвектори и 4 бр. сплит системи във връзка с тяхното стопанисване, с копие до Висшия съдебен съвет.

20. ОТНОСНО: Писмо вх. № 97-00-234/20.01.2016 г. от председателя на Съюза на юристите в България относно провеждане на конференция на тема „Професията магистрат” на 27.01.2016 г.

Комисия „Бюджет и финанси”
Р Е Ш И :

Приема за сведение писмото от председателя на Съюза на юристите в България относно провеждане на конференция на тема „Професията магистрат” на 27.01.2016 г.

ДОПЪЛНИТЕЛНИ ТОЧКИ:

22. ОТНОСНО: Решение на комисия „Международна дейност” по протокол № 4/20.01.2016 г. относно писмо от Министерство на правосъдието с приложен доклад на Световната банка „Карта на съдебните производства в България”.
Комисия „Бюджет и финанси”
Р Е Ш И :

Приема за сведение решение на комисия „Международна дейност” по протокол № 4/20.01.2016 г., т. 11.

23. ОТНОСНО: Извлечение от протокол № 4/26.01.2016 г. от заседание на КПА относно обявяване на свободните длъжности за „младши съдия” в окръжните съдилища.

Комисия „Бюджет и финанси”
Р Е Ш И :

ОТЛАГА вземането на решение до изготвяне на задълбочен анализ и планиране на реалната необходимост от обявяване на свободните длъжности за „младши съдия” в окръжните съдилища, съобразно натовареността на съответния орган на съдебната власт, като се отчете наличието на свободни места, на които следва да бъдат назначени след изтичане на срока по чл. 243, ал. 1 във вр. с чл. 240 от ЗСВ.

24. ОТНОСНО: Извлечение от протокол № 4/26.01.2016 г. от заседание на КПА относно обявяване на свободните длъжности за „младши прокурор” в районните прокуратури.

Комисия „Бюджет и финанси”
Р Е Ш И :

ОТЛАГА вземането на решение до изготвяне на задълбочен анализ и планиране на реалната необходимост от обявяване на свободните длъжности за „младши прокурор” в районните прокуратури, съобразно натовареността на съответния орган на съдебната власт, като се отчете наличието на свободни места, на които следва да бъдат назначени след изтичане на срока по чл. 243, ал. 1 във вр. с чл. 240 от ЗСВ.

25. ОТНОСНО: Включване на допълнителни точки към обявения дневен ред за заседанието на ВСС на 28.01.2016 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 28.01.2016 г.

1. Писмо от Националния институт на правосъдието с изх. № 05-00-314/22.01.2016 г.
2. Определяне на разпоредител по бюджета на съдебната власт.

26. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 28.01.2016 г. да бъдат включени следните проекти на решения:

2. Разни
2.1. Предложение от главния секретар на Прокуратурата на Република България за откриване на отделна сметка, по която да постъпват приходите и други постъпления в полза на бюджета от операции с картови плащания по чл. 4, ал. 1 от Закона за ограничаване на плащанията в „....” ЕАД, считано от 01.03.2016 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ